रिक्शा में सिलेंडर रख फूल माला पहनाई, प्रदर्शन किया
केंद्र व राज्य सरकार की महंगाई बढ़ाने की नीतियों का सोमवार को युवा कांग्रेस ने विरोध किया। सिलेंडर पर माला पहनाई और साइकिल रिक्शा में रख नगर के प्रमुख मार्ग से निकले। वापसी में गांधी चौराहे पर बैठकर कार्यकर्ताओं ने चाय बनाई।
सोमवार दोपहर 12 बजे गांधी चौराहे से युवा कांग्रेस के जनाक्राेश प्रदर्शन की शुरुआत हुई। कार्यकर्ताओं ने गैस के 2 सिलेंडर पर माला पहनाकर मूल्यवृद्धि का विरोध जताया। सिलेंडरों को साइकिल रिक्शा में रखने के बाद लोकसभा अध्यक्ष सोमिल नाहटा समेत कार्यकर्ता रिक्शा चलाते हुए प्रमुख मार्ग से गुजरे। गांधी चौराहे पर कार्यकर्ताओं ने बड़ी तपेली, दूध, चाय पत्ती का इंतजाम किया और लकड़ी में आग लगाकर बीच रोड पर चाय बनाई। राह से गुजरते लोगों को चाय बनाकर दी। युवा कांग्रेस लाेकसभा अध्यक्ष नाहटा ने कहा जनाक्राेश, लोगों की वेदना बताने के मकसद से आयोजन किया था। सिलेंडर, पेट्रोलियम पदार्थ तक की मूल्यवृद्धि किए जाने से हर वर्ग परेशानी में आया है। शहर ब्लाॅक अध्यक्ष मो. हनीफ शेख, जनपद उपाध्यक्ष परशुराम सिसौदिया, इंदिरा गांधी रिवोल्यूशन कांग्रेस अध्यक्ष संजय राठौर, महिला जिलाध्यक्ष बबीतासिंह तोमर, सुनीता बंडी, डॉ. राघवेंद्रसिंह तोमर, एनएसयूआई जिलाध्यक्ष सुनील बसेर, किशोर गोयल समेत कार्यकर्ता मौजूद थे।
रोड पर फेंकी सब्जियां, पुलिस ने समेटी- पिपलियामंडी | कांग्रेसजन ने सोमवार को प्रदर्शन कर रोड पर सब्जियां फेंकीं, जिन्हें बाद में पुलिस को समेटना पड़ा। सरकार द्वारा रसोई गैस समेत अन्य वस्तुओं की कीमत बढ़ाने के विरोध में युवा कांग्रेस ने सोमवार को गांधी चौराहे पर प्रदर्शन किया। किसानों को उपज का वाजिब मूल्य ना निकलने पर कार्यकर्ताओं ने रोड पर आलू-प्याज व सब्जियां फेंकी। नायब तहसीलदार को राष्ट्रपति के नाम ज्ञापन सौंपा। मल्हारगढ़ विधानसभा युवा कांग्रेस अध्यक्ष संदीपसिंह राठौड़ ने कहा माेदी सरकार को बढ़ी कीमतें वापस लेकर जनता को राहत देनी चाहिए। किसानों को उपज की लागत भी मिले। नायब तहसीलदार संतोष घाटिया को ज्ञापन दिया।
शांति समिति की बैठक- दलौदा| पुलिस चौकी पर सोमवार रात को शांति समिति की बैठक हुई। होली व रंगपंचमी की चर्चा हुई। सरपंच विपिन जैन, मंडी उपाध्यक्ष ईश्वरलाल पाटीदार, चंद्रशेखर मंडलोई ने सुझाव दिए। सीएसपी साईंकृष्ण, तहसीलदार प्रेमशंकर पटेल, टीआई संजयसिंह मौज्ूद थे।
महंगाई के विरोध में प्रदर्शन करते लोकसभा युकां अध्यक्ष व अन्य कार्यकर्ता।
hin_Deva hin_Deva hin_Deva hin_Deva awa_Deva hin_Deva